Legjobb Juventusnál töltött szezonja kétségtelenül a 2002–03-as volt. A csapatkapitány Alessandro Del Piero ők ketten voltak messze a csapat legjobbjai, mindketten több meccset döntöttek el. Del Pierónak és neki köszönhetően a Juve egészen a BL döntőjéig menetelt. Több fontos gólt szerzett, például a FC Barcelona ellen, amikor hosszabbítás után sikerült kivívni a továbbjutást. A Real Madrid elleni elődöntőn is nagyon jól játszott, ám egy felesleges szabálytalanság után sárga lapot kapott, és mivel korábban már kapott egyet, így a döntőt eltiltás miatt kihagyni kényszerült. A csapat végül hosszabbítás után maradt alul az AC Milannal szemben.